**Stjórnarfundur DSÍ 7. janúar 2020**

Mætt voru: Bergrún Stefánsdóttir (BS), Sandra Baldvinsdóttir (SB), Óskar Eiríksson (ÓE), Guðbjörn Sverrir Hreinsson (GSH), Eva Björk Sveinsdóttir (EBS) og Jóhann Gunnar Arnarsson (JGA). Örn Ingi Björgvinsson (ÖIB) boðaði forföll.

1. **Fundargerð síðasta fundar.** Fundargerð var samþykkt.
2. **RIG 2020 (sóló keppnir, keppnisgjald og innganga).** Borist hefur fyrirspurn um að bæta við sóló keppni í eldri flokkum en unglingum I. Samþykkt að bæta við flokki unglinga II og ungmenna í sömu dönsum og öðrum sóló keppnum. Keppnisgjald á RIG var ákveðið 3.000 kr., aðgangseyrir 1.000 kr. Og ca. 4.900 kr. fyrir matinn um kvöldið. Kanna þarf betur hvort það eigi að vera hlaðborð um kvöldið eða bera mat fram. Þá var ákveðið að leggja til við RÚV að sýnt verði í sjónvarpinu flokkur fullorðinna, bæði latín og standard, ungmenni standard, unglingar II latín, unglingar I standard og sýningu barna eða keppni. Verðlaunaafhending verður eftir hvern keppnisflokk.
3. **Erindi Hrannars Más Ásgeirssonar.** Spurt er hvort styrkur yrði veittur vegna RIG 2020 fyrir Aron Loga Hrannarsson og Alönu Salter sem keppa fyrir England. Erindinu er synjað. BS sendir svar.
4. **Erindi formanns DÍH.** Formaður DÍH óskaði 17. desember sl. eftir svörum við því af hverju hefði ekki verið farið eftir árangri sem reglugerð um val á danspari ársins kveði á um og hvort reglugerðin sé ekki enn í gildi. Erindinu var svarað 29. desember sl. þar sem fram kom að meirihluti stjórnar telji að farið hafi verið eftir reglugerðinni en minnihlutinn að við valið hafi ekki verið fylgt reglum. Með erindi formanns DÍH 2. janúar sl. er þess krafist að stjórn DSÍ skipi strax aganefnd og að framkvæmdastjóri vísi málinu þangað. Meirihluti stjórnar hafnar því að skipa aganefnd í þessu máli og bendir á þann möguleika DÍH að kæra málið til dómstóls ÍSÍ, en minnihlutinn telur rétt að skipa aganefnd. BS gerir drög að svarbréfi til DÍH. Þá var samþykkt að gera drög að almennum reglum um aganefnd.
5. **Reglur um val á dansíþróttapari ársins.** Stjórnin var sammála um að óska umsagnar aðildarfélaga um hvort og hvernig breyta skuli reglugerð um val á dansíþróttapari ársins. SB gerir drög að bréfi. SB fór af fundi eftir þennan dagskrárlið og BS tók við fundarritun.
6. **Erindi Formanns HK varðandi breytingu á klæðareglum.** Erindinu var frestað til næsta stjórnarfundar.
7. **Erindi Ragnars Sverrissonar og Önnu Björk Bergmann Jónsdóttur.** Erindi barst 12. desember sl. þar sem þess er óskað að reglum um val í landsliðið verði breytt þannig að í 2. gr. verði bætt við keppnisflokknum senior. Einnig er þess óskað að stjórn DSÍ sendi þeim formlega afsökunarbeiðni á því að senior flokkar hafi verið felldir niður á Íslandsmeistaramóti í 10 dönsum 2019. Ekki er grundvöllur fyrir landsliði í flokki senior og er erindinu hafnað. Þá er ekki ástæða til að biðjast afsökunar á því að þáverandi stjórn hafi ekki boðið upp á flokk senior á Íslandsmeistaramótinu í 10 dönsum á síðasta ári.
8. **Starfsreglur stjórnar.** Ákveðið að Formaður sendi fundarboð í gegnum tölvupóst og á Facebook. Ekki þörf á frekari reglum eða skjölun þeirra.
9. **Forræði með netmiðlum og reglur.** Það var samþykkt að framkvæmdarstjóri megi taka inn í mál ef um dónaleg ummæli koma á facebooksíðu DSÍ. Upplýsa þarf stjórn um slíkt.
10. **Önnur mál.**

JGA sótti íþróttahátíð Kópavogs 3. janúar sl. fyrir hönd DSÍ.

Á milli funda var kosið dansíþróttapar ársins þar sem formenn félaganna skiluðu kosningu, landsliðsþjálfarar og aðalmenn stjórnar í gegnum tölvupóst. Gylfi Már Hrafnsson og María Tinna Hauksdóttir voru valin og fengu verðlaun á íþróttamanni ársins í Hörpunni 27. Desember 2019. BS sótti íþróttamann ársins 2019.

BS skýrði frá stöðu sinni þar sem hún þarf að fara í aðgerð á krossbandi 2 dögum eftir RIG 2020, hún mun því eitthvað vera frá ásamt Erasmus plus verkefni sem hún er í.

ÓE leggur til að keppnisgjald verði 6000 kr á dag á febrúarmótinu sem verður 2 dagar, Samþykkt.

JGA lætur formann vita dómarapanelinn og samþykkt var að BS sendir á félögin þegar það liggur ljóst.

Þannig fram farið.

Sandra Baldvinsdóttir